Мөнир Рахмаев гафу үтенә (ЭКСКЛЮЗИВ)

	Нәкъ өч атна элек Intertat.ru җырчы Мөнир Рахмаев белән шау-шу куптарган әңгәмәсен бастырып чыгарды. Ул язмада җырчы тормыш юлдашы Әдилә белән аерылышулары, аралары суынуның сәбәпләре хакында бәян итте. Мөнир 8 ай буе журналистлардан яшереп килгән серен Intertat.ru хәбәрчесенә сөйләгән иде.	 Һәркемнең дә тормышында үкенечле гамәлләре буладыр инде. Халык мәкалендә әйтелгәндәй, хатадан беркем дә хали түгел. Мөнир үзе дә, кызып китеп, ахырын уйлап бетермичә ачылып китүен әйтә. Ә журналист каләме эләктереп алган сүзләр дөньяның астын өскә китерергә сәләтле. Бу очракта да Мөнир үзе дә теләмәстән "капкынга эләккән" булып чыкты.  Хәзер бар сөйләгән сүзләре өчен үкенә... Бик зур хата ясаганына тәмам төшенеп, барлык кешедән гафу үтеүен белдерде.  
	Эльза ГАЗИЗОВА	
Интертат.ру

	№   | 16.10.2014	


